cyanic-selkie/wikianc huggingface dataset:
Angina pectoris
Hjerteinfarkt og angina
Medisinsk behandling: Nitroglyserin er også brukt som behandling ved angina pectoris, enten i form av en tablett som legges under tungen, eller som spray under tungen. Nitroglycerin slapper av muskulaturen i blodåreveggene så hjertemuskelen får mer blod, og blodtrykket synker så det er lettere å pumpe blodet rundt. Siden kateterisering og operasjon er blitt langt vanligere enn før, og det er flere effektive medikamenter, er bruk av nitroglycerin betydelig redusert.
Spesifikke medikamenter
Organiske nitrater (mitro, glycerolnitrat) Disse stoffene omdannes via mellomtrinn til nitrogenoksid (NO). NO har en kraftig karutvidende effekt (vasodilaterende), gjennom at det aktiverer det intracellulære signalmolekylet cAMP, som gir relaksasjon av muskelen i veggen på blodårene. Karutvidelsen kommer først og fremst på de store venene. Dette reduserer mengden blod som kommer tilbake til hjertet, og dermed arbeidsbelastningen på hjertet. Dette i sin tur senker oksygenbehovet. I tillegg utvider NO de store koronarkarene, slik at selve hjertemuskelen får bedre tilgang på blod.
Betablokkere
Betablokkere senker både kontraksjonskraften og pulsen til hjertet. Man sier at de har hhv. negativ inotropi og negativ kronotropi. Redusert kraft i kontraksjonen (dvs muskelsammentrekningen som skjer når hjertet pumper blod ut) reduserer behovet for oksygen. Redusert puls gjør at oppfyllingsfasen av pumpesyklusen varer lenger. I oppfyllingsfasen slapper hjertemuskelen av, og blodårene som går gjennom den kan åpnes opp og fylles. Dess lengre denne fasen varer, dess mer blod kan strømme ut til hjertemuskelen. Betablokkere reduserer i tillegg blodtrykket, noe som også reduserer belastningen på hjertet.
Kalsiumantagonister
Har negativ kronotropi og negativ inotropi. Bør helst brukes sammen med betablokkere.
Acetylsalisylsyre (aspirin/ASA)
ASA virker hemmende på aggregering av blodplater, og senker dermed faren for blodpropp. Denne faren er ekstra høy i trange kar, som man oftest finner ved angina. ASA bør derfor gis til alle anginapasienter for å redusere infarktfaren, med mindre det er forhold som gjør det farlig å gi acetylsalicylsyre.
Statiner
Akkurat som for ASA reduserer disse risikoen for tette blodårer og blodpropp.
Iraks nasjonalmuseum
Iraks nasjonalmuseum (arabisk: ‏المتحف العراقي‎, Al-Matḥaf al-ʿIrāqī) ligger i Bagdad og er et av Iraks viktigste museer, med artefakter fra det gamle Mesopotamia. Her er gjenstander fra landets mer enn 5000-årige historie.
Det ble grunnlagt av den britiske forskningsreisende Gertrude Bell og åpnet kort før hennes død i 1926 som Bagdads arkeologiske museum.
Nasjonalmuseet ble stengt i 1991 under Kuwaitkrigen og ble ikke gjenåpnet før på Saddam Husseins fødselsdag 28. april 2000. Under Irakkrigen ble museet og nasjonalbiblioteket utsatt for omfattende plyndring og vandalisering. Flere tusentalls gjenstander ble ødelagte eller forsvant for senere å dukke opp til salgs i forskjellige deler av verden.
Aba (Nigeria)
Aba er en by i Nigeria. Den ligger langs elva Aba i delstaten Abia sør i landet, omtrent 65 km nordøst for Port Harcourt. Byen ligger i den tidligere delstaten Imo. I selve byen var det omtrent 534 000 innbyggere i 2006. Aba ligger også på jernbanen fra Port Harcourt til Enugu.
Byen var en tradisjonell markedsby, etablert av igbofolket før britiske myndigheter etablerte et militært støttepunkt der i 1901. Etter hvert ble den et administrativt sentrum for britiske kolonimyndigheter. I 1929 var det et kvinneopprør i byen, i protest mot kolonimaktens skatter.
I dag er Aba et sentrum for handel og industri. Det produseres farmasøytiske varer, tekstiler, plast, sko og annet. En rekke skoler finnes også i byen. Det kjente Araria-markedet er også fremdeles her.
Alberto Giacometti
Alberto Giacometti (født 10. oktober 1901, død 11. januar 1966) var en sveitsisk billedhugger, maler, tegner og grafiker. Han regnes blant de toneangivende europeiske kunstnere i den 20. århundre, og har inspirert mange billedhuggere.
Han var utdannet i Genève og i Italia, og bodde fra 1922 i Paris. Her hadde han omgang med kunstnere som Joan Miró, Max Ernst, Pablo Picasso og Balthus, og forfattere som Samuel Beckett, Jean-Paul Sartre, Paul Eluard and André Breton. Giacometti skrev og tegnet for Bretons tidsskrift Le Surréalisme au Service de la Révolution.
Kunstnerisk arbeidet han seg gjennom afrikansk kunst, kubisme og surrealisme inntil han i 1935 ble ekskludert fra surrealistbevegelsen fordi han brukte levende modeller.
I perioden etter 1935 utviklet han de karakteristiske tynne, utstrakte menneske-skulpturene som han er mest kjent for. Dette var motivert av et ønske om å se hvor langt han kunne gå i å fjerne leiren, samtidig som skulpturene fortsatt skulle ligne på mennesker. De forenklede figurene ble langstrakte og tynne, samtidig som de er skisseaktig grove og uten detaljer. Det viktigste for ham var å gjengi inntrykket av et menneske, ikke billedlikheten. Giacometti laget ofte grupper av skulpturer som står ensomme sammen. Skulpturene kan sees som et uttrykk for menneskets isolasjon og ensomhet. Mange mente at de lange, magre figurene lignet på fangene i konsentrasjonsleirene under den 2. verdenskrig.
Organ (medium)
Organ (fra «taleorgan») er ofte brukt som betegnelse på et medium – det vil si en avis, radiostasjon eller lignende – som presenterte et budskap som var i tråd med det som oftest eieren støttet. Begrepet ble benyttet om mediets politisk retning, men også om medlemsblader med videre, som representerte organisasjonens synspunkter. Tradisjonelt var de fleste aviser organer for et politisk parti eller en politisk retning fram til 1970-tallet og 1980-tallet da avpolitiseringen av pressen startet.
Maluso
Barangayer
Maluso er inndelt i 20 barangayer.
Nederlandsk India
Nederlandsk India (nederlandsk: Nederlands-Indië; indonesisk: Hindia Belanda), også kjent som Nederlandsk Østindia, er den offisielle benevnelsen på Nederlands kolonier i Sørøst-Asia i perioden 1815 til desember 1949 da den selvstendige staten Indonesia ble opprettet som følge av den andre verdenskrig. Nederlandsk India ble opprettet fra de nasjonaliserte koloniene til Det nederlandske ostindiske kompani som kom inn under administrasjonen til den nederlandske regjering i 1800.
I løpet av 1800-tallet ble Nederlands besittelser og hegemoni utvidet, og nådde sin største territoriale utstrekning tidlig på 1900-tallet. Kolonien bidro til den nederlandske globale prominens innen handel med krydder og landbruksavlinger på 1800-tallet og til tidlig på 1900-tallet. Begrepet Indonesia kom i bruk som geografisk lokalisering etter 1880. Tidlig på 1900-tallet begynte lokale intellektuelle utvikle begrepet Indonesia som en nasjonalstat, og satte i gang en politisk bevegelse for uavhengighet.
Japans okkupasjon under den andre verdenskrig oppløste og avviklet mye av den nederlandske kolonistaten og dens økonomi. Som følge av Japans kapitulasjon i august 1945 erklærte indonesiske nasjonalister uavhengighet som de kjempet for å sikre i den påfølgende den indonesiske nasjonalrevolusjonen. Nederland anerkjente indonesisk selvstendighet ved den nederlandske-indonesiske rundbordskonferansen som ble holdt i Haag i 1949, med unntak av Nederlandsk Ny-Guinea, det vil si Vest-Papua (tidligere kalt Irian Jaya), som ble avgitt til Indonesia i 1963 i henhold til avtalen i New York.
Santa Catalina Island
Øya har ca 4000 bosatte innbyggere. Avalon, den største byen, har 80% av disse, 3,728 innbyggere. Den nest største byen er Two Harbors, den eneste byen på den nordlige delen av øya, som har 298 fastboende. Resten er bosatt i små-bygder som Rancho Escondido, Middle Ranch eller spredt rundt på øya. Befolkningstettheten er 19.03 /km².
De første som bosatte seg på øya var tongvaindianerne rundt år 7000 f.Kr. Disse hadde sitt eget språk, tongvansk, og drev handel med fastlandet.
Aswandammen
Aswandammen er navnet på to demninger over Nilen ved byen Aswan i Egypt. Den første ble bygd av britene i perioden 1898–1902 og var ca. 40 meter høy. Den andre dammen, som ble bygd i perioden 1960–70 sør for den første, skulle opprinnelig konstrueres med teknologisk og økonomisk hjelp fra USA. Denne hjelpen ble imidlertid trukket tilbake i 1956, da Egypt anerkjente Folkerepublikken Kina. Datidens Sovjetunionen kom i stedet inn og ga den nødvendige hjelpen for at dammen skulle bli bygd.
Dammen er 114 meter høy og over 3,6 km lang. Når vannstanden er høyest er Nassersjøen, verdens største kunstige innsjø, ca. 475 km lang og består av nesten 170 milliarder m³ – eller 170 km³ – vann. Denne er oppkalt etter Egypts daværende president, Gamal Abdel Nasser.
Data
Aswandammen er 3 600 meter lang, 980 meter bred ved fundamentet, 40 m tykk øverst og 111 meter høy. Den har et volum på 43 million m³. Den har en kapasitet på 11 000 m³ vann pr sekund. Reservoaret som ligger bak dammen, Nassersjøen, er 550 km langt, 35 km bredt på det bredeste, har en vannoverflate på 5 250 km² og et vannvolum på 111 km³.
Giài phóng mién Nam
Giài phong mién Nam (norsk: Frigjør de i sør; engelsk: Liberate the South; svensk: Befria södern) var Republikken Sør-Vietnams nasjonalsang den korte tiden landet eksisterte fra 1975 til 1976.
Sangen ble populær allerede på 1960-tallet. I Vietnam var den FNLs sang. I solidaritetsbevegelsen rundt om i verden ble den flittig brukt ved demonstrasjoner og møter. I Sverige var den i 1968 med på det første musikkalbumet de svenske FNL-gruppene ga ut på sitt plateselskap Befria Södern.
{|
Vietnamesisk tekst
Giải phóng miền Nam, chúng ta cùng quyết tiến bước.
Diệt Đế quốc Mỹ, phá tan bè lũ bán nước.
Ôi xương tan máu rơi, long hân thù ngất trời.
Sông núi bao nhiêu năm cắt rời.
Đây Cửu Long hùng tráng, Đây Trường Sơn vinh quang.
Thúc giục đoàn ta xung phong đi giết thù.
Vùng lên! Nhân dân miền Nam anh hùng!
Vùng lên! Xông pha vượt qua bão bùng.
Thề cứu lấy nước nhà! Thề hy sinh đến cùng!
Cầm gươm, ôm sung, xông tới!
Vận nước đã đên rồi. Bình minh chiếu khắp nơi.
Nguyện xây non nước sáng tươi muôn đời.
Engelsk oversettelse
To liberate the South, we decided to advance.
To exterminate the American Empire, and destroy the country sellers.
Oh bones have broken, and blood has fallen, the hatred is rising high
Our country has been separated for so long.
Here, the sacred Cuu Long river, here, glorious Truong Son Mountains Are urging us to advance to kill the enemy,
Arm-by-arm under a common flag
Arise! ye brave people of the South
We'll save the homeland, we'll sacrifice ourselves to the end.
Hold your swords and guns and go forward!
The chance is coming, the sun shines everywhere,
We'll build up our country shining forever.
Sani Abacha
Sani Abacha (født 20. september 1943, død 8. juni 1998) var en nigeriansk offiser og politiker. Han hadde militær utdanning fra Storbritannia og Nigeria, og trådte inn i det nigerianske forsvaret i 1963. Han var aktiv i militærkuppene i 1983 og 1985, og ved det siste ble han stabssjef for hæren. I 1989 ble han sjef for alle landets væpnede styrker. Han gjennomførte et militærkupp selv i 1993, og utropte seg selv til president.
Abachas regime ble beryktet for brudd på menneskerettighetene, med kanskje henrettelsen av aktivisten Ken Saro-Wiwa som mest kjente eksempel. Abacha døde av hjerteinfarkt i 54 års alder.
Zoltán Kelemen
Zoltán Kelemen (født 31. juli 1986) er en rumensk kunstløper. Han representerte landet sitt under Vinter-OL 2014 i Sotsji, der han ble nummer 23 i singel.
Den arabiske ørken
Den arabiske ørken er en stor ørken i Saudi-Arabia, Jemen, Qatar, Oman, Jordan, Syria og Irak, og utgjør store deler av Den arabiske halvøy. Det totale ørkenarealet er 2 330 000 km², og noe sørøst i ørkenen ligger det ubefolkede og golde sandlandskapet Rub' al-Khali. Det finnes også saltområder.
I vest hever Hejjaz-fjellene seg med mer nedbørrike områder hvor det er grunnlag for noe dyrking, husdyrhold og flora. Rub'al-Khali har bare 37 plantearter, hvorav bare to er endemiske. De viktigste artene er Calligonum crinitum, Cornulaca arabica (saltbusk), Cyperus conglomeratus, Dipterygium glaucum, Limeum arabicum og Zygophyllum mandavillei. Trær omfatter Acacia ehrenbergiana ogd Prosopis cineraria).
Klimaet er ekstremt tørt med lite (35 mm) eller ingen nedbør, og temperatuirene veksler fra ekstrem varme (40-50°C) om dagen til frysepunktet (< 0°C) nattestid.
Viktige naturressurser er olje (i øst), fosfor, naturgass og svovel.
.tc
Eksterne lenker
Toppdomän
Landkreis Stollberg
Landkreis Stollberg var en Landkreis i Fristaten Sachsen, som ble opprettet den 1. august 1994 gjennom en sammenslåing av den tidligere kretsen Kreis Stollberg med kommunen Zwönitz fra Landkreis Aue og kommunene Einsiedel, Kemtau, Burkhardtsdorf, Adorf, Klaffenbach og Neukirkchen fra Landkreis Chemnitz. Den 1. januar 1997 ble Einsiedel og Klaffenbach innlemmet i byen Chemnitz.
Kretsen grenset mot den kretsfrie byen Chemnitz i nordøst, mot Mittlerer Erzgebirgskreis i øst, mot Landkreis Annaberg i sørvest, mot Landkreis Aue-Schwarzenberg i sør, mot Landkreis Zwickauer Land i vest og Landkreis Chemnitzer Land i nordvest.
I forbindelse med kretsreformen i Sachsen i 2008 ble den slått sammen med Landkreis Annaberg, Mittlere Erzgebirgskreis og Landkreis Aue-Schwarzenberg til den nye kretsen Erzgebirgskreis.
Kretsens hovedsete var Stollberg.
Byer og kommuner
Landkreis Stollberg hadde 5 byer og bykommuner og på det meste 21 landkommuner (Gemeinden). 11 av disse forsvant i årene 1997–1999 gjennom kommunesammenslåinger. Tre bykommuner og 7 landkommuner hadde interkommunale samarbeidsavtaler i form av 4 forvaltningsfellesskap:
Nessa (elv)
Nessa er en elv med utspring i Netsjøen i Eidsvoll kommune. Den renner i en stor «S» og krysser europavei E6 tre ganger mellom Nebbenes og Boksrud. Deretter renner den sørover, og munner ut i Andelva 700 m nord for Bøn stasjon.
Elvene Vorma, Andelva, Risa, Nessa og Jøndalsåa er omfattet av en fuglelivsfredning. I europeisk sammenheng utpekt til ett av de viktigste fugleområdene i Sør-Norge. Dette er områder med svært rikt fugleliv og også et svært rikt planteliv.
I Nessa finnes blant annet abbor og gjedde.
Sarah Brightman
Sarah Brightman (født 14. august 1960 i Berkhamsted, Hertfordshire, England) er en engelsk sopran og skuespiller.
Bakgrunn
Allerede som treåring fikk hun ballettundervisning og gikk senere på en kostskole med undervisning i teater. Hun debuterte i I and Albert på Piccadilly Theatre i London i rollen som datteren til dronning Victoria.
Hun giftet seg allerede som 19-åring med Andrew Graham Stewart.
Sangerinne
I perioden 1984 – 1990 var hun gift med komponisten Andrew Lloyd Webber. Hun spilte i Webbers musikal Phantom of the Opera i 1986, hvor hun sang rollen som Christine Daae. Etter skilsmissen med Webber opphørte også hennes karrière som musikalartist.
Hun etablerte seg i stedet som crossoverartist hvor hennes stil er en blanding av klassisk vokal og pop-inspirerte arrangementer og instrumentering, og denne har vært suksessfull. Platene hennes har oppnådd gode salgtall.
I Norge har både albumet Timeless fra 1997 og Eden fra 1999 solgt til platina.
Sarah Brightman sang duett med Andrea Bocelli i 1996 i sangen «Time to Say Goodbye» og denne ble en stor internasjonal suksess.
Diskografi
Hennes karriere deles i tre deler, da den er både lang og variert:
Slaget ved Mutina
Slaget ved Mutina (dagens Modena) ble utkjempet, 21. april 43 f.Kr., mellom Marcus Antonius og Aulus Hirtius, som var en medhjelper til en av Cæsars attentatsmenn, Decimus Brutus. Selv om Hiritus vant slaget, forsvant han, og ble senere drept.
Galway Bay
Galway Bay — Galwaybukta (irsk: Cuan na Gaillimhe) er en stor bukt på vestkysten av øya Irland. Den ligger mellom grevskapet Galway i provinsen Connacht og distriktet Burren i grevskapet Clare i provinsen Munster. Byen Galway ligger på nordøstsiden av bukten. Galwaybukta er om lag 50 kilometer lang og mellom 10 og 30 kilometer bred. Aranøyene(Oileáin Árann) ligger ved åpningen av bukten i vest, og det er flere mindre øyer i bukta. Vest for Galway er preget av bergartene granitt, men i sør er de av kalkstein.
Tilnærmingene til bukten mellom Aranøyene og fastlandet er som følger:
Spesielt viktig verneområde
Kystdelene av Galwaybukta har blitt utnevnt til et spesielt viktig verneområde. Dette er på grunn av det brede spekteret av viktige naturtyper som blant annet tidevannsslam og sandflater, andre kysthabitater, kystviker, saltmyrer, turlougher (innsjøer som oppstår og forsvinner), kalkrike gressletter og kalksteinsfortau. Galwaybukta tilbyr habitat til sel og oter, og er et viktig ornitologisk sted for sjøfugler, snipefugler og andefugler.
«Galwayskuten»
Galwaybukta er kjent for et unik type seilfartøy, Galway Hooker (irsk: húicéir), eller «Galwayskuten», som har navn etter den. Det er et tradisjonelt fiskefartøy, og dets seil består av en enkelt mast med et hovedseil og to forseil. Tradisjonelt er båten svart (belagt i bek) og seilene er mørke rødbrune. Merk at Hooker her har ikke den vanlige betydningen «prostituert», men var opprinnelig skrevet Hoeker i betydningen «liten seilskute».
Frederick Fortune
Frederick «Fred» Joseph Fortune, jr. (født 4. januar 1921, død 20. april 1994) var en amerikansk bobkjører som deltok i de olympiske leker 1948 i St. Moritz og 1952 i Oslo.
Galway Bay
Drukningstragedie i 1902
Den 4. mai 1902 mistet åtte fiskere fra en landsby i nærheten livet mens de seilte i Galwaybukten nær Kilcolgan. Syv (Patrick Folan, Patrick Burns, Patrick McDonagh, John Barrett, Michael Burke, Michael Dwyer og Stephen Hynes) druknet; Patrick Walsh svømte til land ved nærliggende Kilcolgan, men døde av utmattelse på stranden. Ulykken pregget lokalsamfunnet og en innsamlingsaksjon ble organisert for familiene til de druknede fiskerne.
Galwaybukta i populærkulturen
Galwaybukta omtales eller refereres til i en rekka kunstarter, blant annet
Abadan
Abadan (persisk: آبادان) er en by i Iran. Den har over 200 000 innbyggere. Byen ligger på Abadan-øya ved elva Arvand. Den er mest kjent som havn og oljeterminal. Byen ligger 50 km fra Den persiske bukt.
Byen ble sterkt skadet i 1980–1981 under Iran-Irak-krigen, men er senere gjenoppbygget. I 1993 var raffineriet igjen i delvis drift, og i 1997 var produksjonen på førkrigsnivå.
Abadan har et senter for høyere utdanning i petroleumsteknologi og en internasjonal flyplass.
Sivilbefolkningen i byen falt nær null i løpet av de åtte årene av krigen mellom Iran og Irak (1980–1988).
Pål Hermansen
Pål Hermansen (født 15. juni 1955 ) er en norsk bildekunstner, fotograf og forfatter bosatt på Siggerud utenfor Oslo.
Hermansen har utdannelse tilsvarende BA fra Robert Meyer kunsthøgskole, dessuten er han tannlege og homeopat. Som fotograf har han vunnet en rekke internasjonale priser, blant annet i World Press Photo, Wildlife Photographer of the Year og European Nature Photographer of the Year. Bilder og artikler er publisert i ledende media som National Geographic Magazine, GEO og BBC Wildlife Magazine. Han har utgitt om lag 35 egne bøker og har hatt en rekke fotoutstillinger i inn- og utland. Han har også hatt flere multimediavisninger internasjonalt og leder fotoworkshops og -reiser. Han er representert som en av verdens ti ledende fotografer innen feltet natur i boken Masters of Nature Photography, Natural History Museum/BBC 2013.
Hermansen er medlem av Forbundet Frie Fotografer og fra 2010 æresmedlem i Norske Naturfotografer. Han er tilknyttet bildebyråene Getty Images, Nature Picture Library og NTB/Scanpix og er representert av Galleri Svalbard og The Art of Wild Gallery, Tyskland.
Helligåndskirken i Warszawa
Helligåndskirken (polsk Kościół św. Ducha) er en kirke ved Nowomiejska-gaten i Nybyen i Warszawa.
Historie
Kirken ble bygd i tre sammen med et sykehus i det 14. århundre i gotikkstil. Den ble ødelagt under den svenske invasjonen av Polen på 1600-tallet. I årene 1707–1717 ble den gjenoppbygd i barokkstil etter tegninger av Józef Piola og Jan Chrzciciel Belotti. Kirken ble brent ned av tyskerne i 1944 under andre verdenskrig, og gjenoppbygd i 1956.
Bakerovn
Bakerovn eller brødovn er en murt innretning for baking av brød.
På landet var alltid bakerovnen en viktig del av funksjonene i et ildhus.
Selve ovnen er utformet som et kammer med flatt gulv, der det blir fyrt opp med ved. Etter at veden har brent ut blir glørne fjernet fra kammeret med en glorake, og kammeret feiet rent med en spesielt utviklet feiekost. Deretter blir de ferdig utformede brødene plassert i ovnen ved hjelp av en flat stang. Kammeret blir lukket ved en jerndør. Etter ca. 40 - 60 minutter er brødene gjennomstekt, og kan fjernes fra ovnen med den samme stangen som de ble plassert der ved. Bakerovnen på bildet er fra 1800-tallet, og har plass til 36 brød.
Se også
Backofen
Jøndalsåa
Jøndalsåa er en elv i Eidsvoll kommune. Elvene Vorma, Andelva, Risa, Nessa og Jøndalsåa er omfattet av en fuglelivsfredning. I europeisk sammenheng utpekt til ett av de viktigste fugleområder i Sør-Norge. Dette er områder med svært rikt fugleliv og også et svært rikt planteliv. Ved utløpet av Jøndalsåa, ble Bekkebuksvømmeren (Sigara hellensii) funnet.
Sachsen-Coburg-Gotha
Sachsen-Coburg-Gotha (Sachsen-Coburg und Gotha) var navnet på de to tyske hertugdømmene Sachsen-Coburg og Gotha, i de nåværende delstatene Bayern og Thüringen, da de var i personalunion mellom 1826 og 1918.
Begge hertugdømmene tilhørte de saksiske hertugdømmene styrt av den ernestinske linje av Wettin-dynastiet.
Det er også navnet på et fyrstehus som stammer fra hertugdømmet, og som nå regjerer Belgia og Storbritannia, og tidligere regjerte Portugal og Bulgaria.
Historie
Hertugdømmene Sachsen-Coburg og Gotha kom i personalunion i 1826, da den siste hertug av Sachsen-Gotha-Altenburg døde uten mannlige arvinger. Hans slektninger delte hans landområder, og svigersønnen, hertug Ernst I av Sachsen-Coburg-Saalfeld mottok Gotha, og endret sin tittel til hertug av Sachsen-Coburg og Gotha. Hertugdømmene forble imidlertid formelt separate.
Ernst I døde i 1844, og hans eldste sønn Ernst II overtok styret og regjerte til sin død i 1893. En yngre prins, Albert av Sachsen-Coburg-Gotha ble i 1840 gift med den britiske dronning Victoria. Ettersom Ernst II var barnløs, var den nærmeste arveberettigede i 1893 prinsen av Wales, den senere kong Edward VII av Storbritannia. Men Edward hadde gitt avkall på hertugdømmene til fordel for sin yngre bror, Alfred. Alfreds eneste sønn, som også het Alfred, begikk selvmord i 1899, så da Alfred døde ble han etterfulgt av sin nevø, Carl Eduard, hertugen av Albany, sønn av dronning Victorias yngste sønn.
Carl Eduard regjerte inntil 18. november 1918 da det revolusjonære arbeider- og soldatrådet i Gotha avsatte ham som hertug i forbindelse med den tyske revolusjon. De to hertugdømmene, kun bundet sammen av sin felles hersker, ble adskilt, og opphørte å eksistere i 1920, da Sachsen-Coburg ble innlemmet i Bayern, og Sachsen-Gotha ble slått sammen med en rekke andre småstater til staten Thüringen.
Hovedstedene i Sachsen-Coburg og Gotha var Coburg og Gotha. Hertugdømmene hadde tilsammen et areal på 1 977 km² og en befolkning på 242 000 (1905).
Hertugdømmene Sachsen-Coburg og Gotha var de eneste stater i verden som anerkjente Den amerikanske konføderasjons (sørstatenes) uavhengighet.
Konger og dronninger av Storbritannia og Irland (til 1927) og Storbritannia og Nord-Irland av huset Sachsen-Coburg og Gotha
Den britiske linjen har siden 1917 gått under navnet Windsor. Dronning Elizabeth er det siste medlemmet av dette huset på den britiske tronen, da tronarvingen tilhører hennes manns, prins Philips, slekt, nemlig huset Schleswig-Holstein-Sonderburg-Glücksburg.
Kapusinerkirken i Warszawa
Kapusinerkirken (polsk Kościół Kapucynów) er en barokkirke ved Miodowa-gaten i sentrum av Warszawa. I kirken finnes to kongelige sarkofager, den ene med Jan III Sobieskis hjerte og den andre med August IIs indre organer. Flere representanter av den polske intelligentsia og aristokrati ligger begravd i kirkens krypter.
Historie
Kirken ble bygd sammen med et kloster etter tegninger av Tylman van Gameren i årene 1683–1694 etter initiativ av Jan III Sobieski, som takk for sine seirer ved slagene ved Chocim og Wien. Grunnsteinen ble lagt ned den 16. juli 1683.
Kirken ble ødelagt av tyskerne under Warszawaoppstanden i 1944 og ble senere gjenoppbygd etter krigen.
Kirken har en beskjeden fasade, dekorert med Sobieskis våpenskjold Janina. En minnetavle over Juraj Križanić, den første panslavisten, er murt inn i fasaden.
Den katolske kirke i Sør-Sudan
Kirken er organisert i sju bispedømmer, hvorav ett erkebispedømme.
Bispedømmer
Kirkeprovinsen Juba har samme utstrekning som staten Sør-Sudan.
Historie
Wau bispedømme er landets eldste katolske jurisdiksjon. Den ble opprettet i 1913 som et apostolisk prefektur under navnet Bahr el-Ghazal. Det hadde blitt utskilt fra det apostoliske vikariatet Sentral-Afrika (med sete i Khartoum) og omfattet også deler av Uganda. Prefekturet ble opphøyet til apostolisk vikariat i 1917 og ga mellom 1923 og 1955 opphav til flere jurisdiksjoner i Sør-Sudan og Nord-Uganda.
Med Sør-Sudans uavhenghet i 2011 ble kirkeprovinsen sammenfallende med den nye staten.
ME
ME kan vise til:
Sankta Katarinas orden
Sankta Katarinas orden (russisk: Орден Святой Екатерины, formelt Орден Святой Великомученицы Екатерины) er en russisk orden innstiftet av tsar Peter den store i 1713 til ære for hans hustru, tsarina Katarina. Navnet henviser til den hellige Katarina av Alexandria. Ordenen ble kun tildelt kvinner og regnes derfor som en dameorden. Keiserinnen var ordenens stormester. Etter Romanovdynastiets fall fra Russlands trone gikk ordenen over til å bli en dynastisk orden.
Bakgrunn og utvikling
Ordenen ble innstiftet til minne om Katarinas innsats i slaget ved Prut i 1711, der russerne var i kamp med Det osmanske rike. Tsaren ledet selv troppene, men ble omringet og unnslapp først da den tyrkiske befalhavende fikk løsepenger og Katarinas kostbare smykker. Ordenen fikk først navnet Redningens orden, en henvisning til at tsaren og hans tropper unnslapp nederlag mot tyrkerne. Navnet ble endret til Sankta Katarina den store martyrs orden, men den kjennes vanligvis bare som Sankta Katarinas orden. Tanken var at kun tsarinaen, som ble tildelt ordenen 24. november 1714, skulle bære ordenen. Da hun selv ble regjerende monark, fortok hun imidlertid nye utnevnelser.
Ordenens statutter ble revidert av tsar Paul I i 1797. Fra da av var ordenen integrert i det russiske ordensvesen, der den rangerte nest etter Andreasordenen, landets fornemste orden, og før Sankt Georgsordenen, den prestisjetunge militærordenen.
Tsarinaen var stormester for ordenen. Hun hadde dette embetet livet ut, også som enke. Noen av mottagerne, både av storkors og lite kors, mottok som ordensinnehavere en årlig pensjon.
Insignier
Ordenstegnet for Sankta Katarinas orden består av en oval medaljong med fire strålegrupper som danner et kors. Medaljongen er i emalje og har et portrett av Sankta Katarina som holder et stort hvitt kors og en palmegren. I midten finnes et mindre kors av diamanter. Helgenens hode er omgitt av en glorie med de kyrilliske bokstavene С, В og Е, initialene av navnet Sankta Katarina den store martyr. I korsvinklene står bokstavene D, S, F og R, for Domine, salvum fac regem. Dette betyr Herre, gi kongen seier og er hentet fra Salmenes bok. På revers finnes et motiv med et ørnepar som forsvarer sitt rede mot slanger. Over dette står innskriften: «AQUAT MUNIA COMPARIS» (ved sine gjerninger er hun jevnbyrdig med sin ektefelle). Medaljongen er omgitt av diamanter. Også strålene som danner korset utenfor medaljongen har diamanter.
Ordensstjernen til storkors er i sølv med åtte strålegrupper besatt med diamanter. Midtmedaljongen er rød med et kors og øvre del av et hjul. Den har ordenens motto som omskrift: «ЗА ЛЮБОВЬ И ОТЕЧЕСТВО» (for kjærlighet og fedrelandet).
Ordensbåndet er rødt med hvite rektangler langs kantene. Ordenstegnet for storkors er opphengt i båndet i en sløyfe, som har ordenens motto påbrodert. For lite kors er ordenstegnet opphengt i en brystsløyfe.
Det fantes i ordenens tidlige tid også en ordensdrakt til seremoniell bruk, men denne gikk ut av bruk de første årene av 1800-tallet.
Tildeling
Storkors av Sankta Katarinas orden ble tildelt kvinnelige medlemmer av den keiserlige familie og av utenlandske fyrstehus. Storfyrstinner ble vanligvis tildelt ordenen ved fødselen, mens prinsesser mottok den ved 16 års alder. Lite kors ble i hovedsak tildelt kvinner fra den russiske adelen, som bare i sjeldne tilfeller mottok storkors. Også fremstående utenlandske kvinner ble tildelt ordenens laveste klasse.
Det var satt begrensninger på antall tildelinger i hver klasse. Det kunne til enhver tid finnes tolv innehavere av storkors og 94 innehavere av lite kors. Utenlandske damer kom i tillegg til dette.
Under tsar Aleksander III ble det foretatt 34 utnevnelser til storkors og 38 til lite kors. Etterfølgeren Nikolaj II utnevnt 43 damer til storkors og 72 til lite kors.
Leseforeningen
Leseforeningen er et norsk TV-program om litteratur som ble sendt på NRK2 fra 1998 til 2000. I hver episode ble mer eller mindre kjente personer som var interessert i litteratur invitert til studio for å diskutere en bestemt bok eller forfatter. Programmet ble ledet av forfatter Tore Renberg de to første årene, deretter av Kari Marstein.
Jærbladet
Jærbladet er en lokalavis på Jæren som har hovedkontor på Bryne i Time kommune på Jæren. Avisen kommer ut på papir tre ganger i uka (tirsdag, onsdag og fredag). Den dekker jærkommunene Hå, Time og Klepp.
Avisen ble stiftet i 1949 av Jon Fatnes. Han var redaktør fram til han døde i 1979. Jostein Fylling tok over som redaktør i 1980 og fram til 1995. Ivar Rusdal, som også er en av tre eiere av avisen, var sjefredaktør fra 1995 og fram til 2008. Kjell Olav Stangeland var redaktør fra 2008 til 2013. Nåværende redaktør er Kirsten Myklebust.
Fra starten i 1949 var Jærbladet en avis med mye nynorsk. Etter hvert er det også blitt en del bokmål i avisen.
Jærbladet blir eid og utgitt av Jærbladet AS. Jærbladet AS er igjen eid av Amedia. Den 30. april 2004 gikk Jærbladet over til tabloidformat.
Opplag
Bekreftede netto opplagstall fra Mediebedriftenes Landsforening:
Abzal Raqymğalijev
Abzal Bawyrzjanuly Raqymğalijev (kasakhisk: ; født 25. mai 1992) er en kasakhstansk kunstløper. Han representerte landet sitt under Vinter-OL 2014 i Sotsji, der han ble nummer 22 i singel.
Aulus Hirtius
Aulus Hirtius (født ca. 90 f.Kr., død 43 f.Kr.) var en av konsulene i antikkens Roma rett etter drapet på Julius Cæsar. I tillegg var han en forfatter som skrev om militærrelaterte saker.
Neville Chamberlain
Arthur Neville Chamberlain (født 18. mars 1869, død 9. november 1940) var en britisk politiker (Det konservative parti) og Storbritannias statsminister fra 1937 til 1940.
Barndom
Neville Chamberlain var sønn av Joseph Chamberlain, den daværende borgermesteren i Birmingham. Moren døde da Neville var seks år gammel og Neville vokste opp med et kjølig forhold til faren, men ble desto mer knyttet til søsknene, spesielt søstrene Ida og Hilda.
Chamberlain var elev ved Rugby School, en av de mest kjente public schools i Storbritannia. Her utviklet han en livslang interesse for botanikk og ornitologi.
Tidlig politisk karriere
I 1911 gikk Chamberlain inn i politikken. I 1915 ble han borgermester i Birmingham, akkurat som sin far. Som borgermester fikk han blant annet etablert en kommunal bank og et symfonisk orkester i byen. Dette bidro til at han ble gjenvalgt i 1916.
Chamberlain ble imidlertid ikke sittende lenge i sin andre periode som borgermester. I desember 1916 fikk han jobben som Director of National Service av den nye statsministeren David Lloyd George. Her fikk Chamberlain det overordnede ansvaret for å koordinere utskrivingen av vernepliktige, slik at krigsnødvendig industri ikke ble tappet for kompetent arbeidskraft.
Allerede i 1917 trakk Chamberlain seg fra denne posten, på grunn av manglende resultater og samarbeidsproblemer med Lloyd George. Dette førte til at Chamberlain og Lloyd George utviklet en gjensidig forakt for hverandre, noe som skulle vare livet ut.
Ved valget i 1918 bestemte Chamberlain seg for å stille som kandidat til Underhuset i det britiske parlamentet. Samtidig fikk han et tilbud om en stilling i helsedepartementet, men på grunn av konflikten med Lloyd George avslo Chamberlain dette. Han tok heller opp plassen han vant i parlamentet.
Etter Lloyd Georges avgang i 1922 ble Chamberlain utnevnt til Postmaster General av den nye statsministeren, Andrew Bonar Law, og i 1923 fikk Chamberlain plass i regjeringen som sjef for helsedepartementet. Som helseminister var han mest opptatt av å bedre boforholdene i slummene i de store byene, og introduserte flere lover som bedret fattige leietageres rettigheter.
Ved valget i 1924 ble Chamberlain gjenvalgt med knapp margin; han fikk bare 77 flere stemmer enn motkandidaten, Labours Oswald Mosley. I løpet av denne perioden markerte han seg med hele 15 lovforslag, mange av dem var av den radikale sorten. Chamberlain var blant annet sentral i oppbyggingen av den britiske velferdsstaten.
Etter at Labour-regjeringen trakk seg i 1931 og en ny samlingsregjering ble dannet av sosialisten Ramsay MacDonald, fikk Chamberlain tilbake posten som helseminister. Samme år overtok han også over stillingen som finansminister. I 1932 holdt samlingsregjeringen på å gå i oppløsning på grunn av Chamberlains forslag om høyere tollmurer, men forslaget gikk likevel igjennom og regjeringen overlevde.
I årene frem mot 1937 var Chamberlain kontroversiell og ble angrepet både fra Labour og høyresiden i eget parti. Mens sosialdemokratene kalte ham en krigshisser kritiserte Winston Churchill ham for å være gjerrig med forsvarsbudsjettet.
Innenrikspolitikk
Som statsminister førte Chamberlain en aktiv sosialpolitikk. I 1937 la han frem Factory Act, som gav arbeidere utvidede rettigheter og satte nye begrensninger for maksimal arbeidstid. Med Housing Act i 1938 ønsket Chamberlain å rydde opp i overbefolkete slumstrøk samt etablere regler for maksimal husleie i billige boliger. I 1938 kom også Holidays with Pay Act, som gav elleve millioner arbeidere rett til ferie med lønn.
Som statsminister krevde Chamberlain at alle departementer skulle legge frem langsiktige politiske toårsplaner, og han deltok også selv aktivt i utformingen av disse.
Forholdet mellom Storbritannia og Den Irske Fristat hadde vært kjølig i mange år da Chamberlain kom til makten. Under ledelse av president Eamon de Valera ønsket irene å bryte båndene til Storbritannia, og den 29. desember 1937 ble en ny irsk forfatning innført. Fristaten ble da forvandlet til Irland.
Samtidig krevde irene at også de nordligste områdene av øya Irland, Nord-Irland, skulle overføres til den nye republikken. Chamberlain var ikke avvisende til dette, og i januar 1938 ble forhandlinger innledet. Motstand fra mange nordirer gjorde imidlertid at dette ikke kunne gjennomføres, og en handelsavtale ble resultatet av forhandlingene.
Regjeringen Chamberlain åpnet også for økt innvandring av jøder til Palestina i 1939. Regjeringen gikk inn for å tillate en kvote på 75 000 jødiske innvandrere i året. Dette forslaget vakte stor forargelse i mange miljøer, og selv om forslaget ble vedtatt droppet man disse planene da det ble et regjeringsbytte året etter.
Utenrikspolitikk
Den første store utenrikspolitiske krisen kom i 1938 da Tyskland innlemmet Østerrike i Det tredje rike. Chamberlain sto passivt og så på Hitlers ekspansjon, etter å ha kommet frem til at det var lite Storbritannia kunne gjøre for å stoppe nasjonalsosialistene.
Neste krise kom da Tsjekkoslovakia ble satt under tysk press senere samme år. Tyskland krevde at Sudetenland, et område i Tsjekkoslovakia der en majoritet av befolkningen var etniske tyskere, skulle innlemmes i Tyskland.
I september 1938 sørget Chamberlain sammen med Frankrikes statsminister Edouard Daladier og Italias fører Benito Mussolini for å gjøre en avtale med Hitler. Med den såkalte Münchenavtalen, en avtale tsjekkoslovakerne selv ikke fikk delta i utformingen av, gikk den franske og britiske regjeringen med på at Sudetenland skulle overføres til Tyskland. Med denne avtalen håpet Chamberlain å unngå en ny krig med Tyskland. Denne politikken er kjent som appeasement.
Etter at Hitler i 1939 hadde gått tilbake på avtalen om at han nå var fornøyd med de nye grensene og hadde overtatt også Böhmen og Mähren, endret Chamberlain politikken overfor Tyskland. Nå kom Chamberlain med konkrete garantier til Polen, og lovte å forsvare landet i tilfelle et tysk angrep.
Andre verdenskrig
Den 1. september 1939 invaderte Tyskland Polen. Chamberlain var fortsatt noe uvillig til å gå til krig mot Tyskland, og ville ha en klar avtale med Frankrike først. Han gav i utgangspunktet Tyskland et ultimatum, om Tyskland stoppet invasjonen og trakk tilbake styrkene innen to dager kunne Storbritannia fungere som fredsmegler mellom Tyskland og Polen. Denne strategien førte til massiv kritikk mot Chamberlain fra eget parlament, og etter å ha konsultert Frankrike erklærte Storbritannia Tyskland krig den 3. september.
Chamberlain søkte nå å utvide regjeringen på grunn av krigen. Imidlertid avslo både Labour og det liberale partiet å delta. I stedet ble det da gjort omrokeringer i den allerede sittende konservative regjeringen, blant annet ble Winston Churchill tatt inn. Churchill ble gjort til marineminister, og ble med i et seks mann sterkt krigskabinett.
De første månedene var det ingen aktivitet på vestfronten under den såkalte Phony War. Finland ble imidlertid invadert av Sovjetunionen den 30. november, men krigen med Tyskland og uenighet med Frankrike hindret Chamberlain å gripe inn i vinterkrigen til fordel for finnene.
Da Norge ble invadert av Tyskland i 1940, sendte Storbritannia militære styrker til Norge for å bidra i forsvaret av landet. Dette ble ingen suksess, og de britiske styrkene ble snart trukket ut. Dette førte til et massivt press på Chamberlain, som i et forsøk på å blidgjøre motstanderne gikk inn for å gjøre nye omrokeringer i regjeringen.
Det ble snart klart at dette ikke var nok, og Chamberlain ønsket så å danne en samlingsregjering med Labour. Da Labour-lederen Clement Attlee ikke ville delta i denne, stilte Chamberlain spørsmålet om de ville delta i en samlingsregjering under noen andre.
Da Tyskland den 10. mai invaderte Frankrike, Belgia og Nederland, vurderte Chamberlain å bli sittende ved makten til krisen var over. Etter et møte i krigskabinettet kom man imidlertid frem til at det nå var på tide med en samlingsregjering, og da Labour samtidig gav beskjed om at de ville delta i en regjering under en annen statsminister, leverte Chamberlain sin avskjedssøknad samme dag. En ny regjering ble så dannet under Winston Churchill.
Chamberlain beholdt posisjonen som leder i det konservative partiet. Det ble også vurdert å gjøre ham til finansminister og leder i underhuset, men på grunn av motstand fra de andre partiene fikk han heller jobben som Lord President of the Council.
Utover sommeren gikk det raskt nedover med helsen til Chamberlain. I juli ble han operert for kreft i magesekken. I september gjorde sykdommen at han måtte trekke seg fra alle verv, og den 9. november 1940 døde han, 71 år gammel.
Magidepartementet
Magidepartementet er et fiktivt sted i J.K. Rowlings Harry Potter-bøker. Magidepartementet som omtales i bøkene er det britiske, og det ligger i London. Mye tyder på at også det irske magisamfunnet har sitt hovedkvarter her.
I Magidepartementet holder den magiske delen av regjeringen til, og også de magiske domstolene. Magidepartementets overhode er magiministeren, som har stor makt. Merk at «Magidepartementet» i bøkene blir brukt til å referere til både menneskene som utgjør departementet og stedet der de har kontorer. Denne artikkelen vil først og fremst fokusere på sistnevnte.
Ankomst og arkitektur
Besøksinngangen til Magidepartementet er gjennom en defekt telefonkiosk i et slitt strøk av London. For å få entre departementet, må man løfte av røret og slå en kode – 62443378 – som betyr «magidept». Koden er 62442 på engelsk – «magic» (det er en «mobiltelefonkode», ordet framkommer når man bruker automatisk ordliste og slår inn tallkoden, selv om det ikke fungerer med den norske oversettelsen). Deretter må man oppgi sitt navn og ærend, slik at man får korrekt påskrift på navneskiltene som kommer ut av telefonen. Telefonkiosken er en heis, og så snart det ovennevnte er i orden, kjøres man ned i undergrunnen.
Magidepartementet har ni etasjer, alle under overflateplanet. Når man kommer via besøksinngangen, tas man ned til det åttende planet (talt nedenfra), der man kan beskue eller kaste mynter i Det magiske brorskaps fontene (alle inntekter går til St. Mungos hospital for magiske sykdommer og skader). Her er også peiser for ankomst og utfart, og sikkerhetssjekken der de besøkendes tryllestaver blir kontrollert. Over ankomsthallen ligger sju plan, under den to.
Oppgaver
Magidepartementets hovedoppgave er å hindre gomper i å få snusen i det magiske samfunnet, både gjennom forebyggende arbeid og nødhjelp dersom ulykken først er ute. Særlig har Avdelingen for oppsyn og kontroll med magiske vesener og Avdelingen for magiske uhell og katastrofer et stort ansvar for dette arbeidet. Det er til enhver tid magiministerens oppgave å holde gompesamfunnet, via den britiske statsministeren, orientert om de sakene som er for store til at de kan kontrolleres fullt ut, som for eksempel når det er i ferd med å bryte ut krig. Den britiske statsministeren er en av få gomper i høyere stillinger som vet om det magiske samfunnet, skjønt samarbeidet er nesten umerkelig dersom det ikke er behov for det.
I tillegg rommer magidepartementet en rekke avdelinger som tar seg av ulike sider ved det magiske samfunnet, mer om dem under. Det er også verdt å merke seg at magisamfunnet ikke har noe maktfordelingsprinsipp, her er både den utøvende, lovgivende og dømmende makten samlet under samme tak og med den samme ledelsen – noe det kan diskuteres hvor bra fungerer med tanke på nøytralitet i justissaker.
Avdelinger og kontorer
Disse avdelingene har hver sitt plan i departementsbygningen. Samtlige er delt opp i en mengde undergrupper, og det er mest sannsynlig flere enn de som er nevnt her.
Avdelingen for magiske idretter og leker
Ligger på sjuende plan (alle plannummer er talt nedenfra). Her er hovedkvarterene for den britiske og irske rumpeldunkligaen, Den offisielle klyseklubben, og Kontoret for latterlige patentsøknader.
Avdelingen for magisk transport
Ligger på sjette plan. Denne avdelingen inneholder bl.a. Flumnettadministrasjonen (Flumtilsynet), som kontrollerer hvilke peiser som er tilknyttet hverandre, Limekontrollen og Flyttnøkkelkontoret. Det er ulovlig å sette opp flyttnøkler som ikke er godkjent av Magidepartementet, og de kan også drive overvåkning av flumnettet dersom det er beleilig (da flumpulver kan brukes til samtaler så vel som forflyttelse, tilsvarer dette nærmest å avlytte våre telefonnettverk).
Senter for immiveringstesting har også sine kontorer her. De har instruktører som lærer opp folk til å immivere (omtrent som kjørelærere), og hvert år blir en av dem sendt til Galtvort for å lære opp de som blir myndige (17 år i trollmannsverdenen). Selve immiveringstesten blir også foretatt gjennom magidepartementet.
Avdeling for internasjonalt magisamarbeid
Denne holder til på femte plan i departementet. Som navnet sier, er denne avdelingens oppgave å samarbeide med andre magiske samfunn, og bl.a. komme fram til internasjonale regler og bestemmelser (tidvis ikke ulikt EU). Her finnes også Internasjonalt magisk handelsregister, Internasjonalt magisk-juridisk kontor (mye tyder på at Storbritannia har en særstilling innen det internasjonale magiske samfunnet) og den britiske seksjonen av det Internasjonale Hekseriforbundet.
Det var denne avdelingen, sammen med Avdelingen for magiske idretter og leker og Galtvort, som tok initiativ til å holde Tretrollmannsturneringen igjen i 1994.
Angående internasjonalt samarbeid kan man også nevne at de magiske landegrensene ikke nødvendigvis er de samme som gompenes landegrenser. Bl.a. har Transilvania (naturligvis) sitt eget styre. Det er også bekreftet at det finnes et Magidepartement i Norge.
Avdelingen for oppsyn og kontroll med magiske vesener
Ligger på fjerde plan. Denne avdelingen er delt i tre: Dyre-, Vesen- og Åndeseksjonen. Spredd på disse underavdelingene finnes bl.a. Komiteen for avliving av farlige vesen, Kontoret for gnomkontakt og Byrået for utøyveiledning.
Avdelingen for magiske uhell og katastrofer
På tredje plan ligger kanskje den travleste avdelingen i Magidepartementet. Her jobber det mange som rykker ut til alle kroker av landet på kort tids varsel. Kontoret for annulering av uheldig magi, Forglemmikerkorpsets kommandosentral og Komiteen for gompesikre bortforklaringer hører til her.